छात्र नए विचारों को आत्मसात कर आत्मविश्वास से आगे बढ़ें : सुराणा
राजकीयपीजी कॉलेज में शनिवार को बीएससी तृतीय वर्ष का आशीर्वाद समारोह आयोजित हुआ। कार्यक्रम की अध्यक्षता करते हुए नरेन्द्रमल सुराणा ने कहा कि विद्यार्थी मानसिक और शारीरिक रूप से सक्षम तो है, लेकिन आत्मविश्वास की कमी है। छात्रों को उसके लिए नए विचार आत्मसात करने होंगे। कार्यक्रम की मुख्य अतिथि प्राचार्य विमला आर्य ने छात्रों को नैतिक शिक्षा प्रेम सद्भाव की भावना विकसित करने का आह्वान किया। कार्यक्रम में द्वितीय वर्ष के छात्रों ने मालाओं एवं गुलाल से अपने साथियों को विदाई दी। इस दौरान मधुलिका, दिलीप परमार, हेमलता ओझा, चन्द्रप्रकाश धारू, आदर्श किशोर जाणी, लोकेंद्रसिंह आदि ने विचार रखे। कार्यक्रम संयोजक जोगराज सिंह बामणी ने कार्यक्रम के अंत में धन्यवाद दिया। इस दौरान बीएससी के आयोजनकर्ता भलेन्द्र वाघेला, जूझारसिंह, रमेश, अशोकसिंह, धर्मेन्द्र, भगवानसिंह, दलपतसिंह आदि मौजूद रहे। कार्यक्रम का सफल संचालन रूगाराम ने किया।
इसी तरह महेश पब्लिक स्कूल शास्त्री नगर में पुरस्कार वितरण विदाई समारोह हुआ। समारोह में मुख्य अतिथि युवा उद्यमी बालाराम गोदारा ने कहा कि शिक्षा के बिना जीवन अधूरा है। मुनष्य को प्रगति उन्नति करनी है तो उसे शिक्षित होना जरूरी है। उन्होंने कहा कि छात्र परीक्षा के दौरान कड़ी मेहनत कर भविष्य उज्ज्वल बनाएं। समारोह की अध्यक्षता कर रहे महेश पनपालिया ने कहा कि शिक्षा के साथ अन्य गतिविधियों में आगे रहना चाहिए। समाजसेवी भैरूसिंह फुलवारियां ने कहा कि सभी छात्र एक लक्ष्य निर्धारित कर चलें। नन्हें-मुन्हें बालक-बालिकाओं ने नृत्य एवं गानों की सांस्कृतिक प्रस्तुतियां दीं।
राउमावि गरल में कक्षा 10 12वीं का वार्षिक आशीर्वाद समारोह आयोजित हुआ। मुख्य अतिथि विशनाराम बेनीवाल ने कहा कि लगातार मेहनत करने से सफलता मिलती है। अध्यक्षता करते हुए भगवानसिंह ने कहा कि छात्र गुरुजनों के मार्गदर्शन में समय का सदुपयोग कर निरंतर प्रगति करें। संस्था प्रधान दीपाराम चौधरी ने कहा परीक्षार्थी अनुशासन के साथ श्रेष्ठ परिणाम देने का प्रयास करें। विद्यार्थियों का श्रीराम शर्मा ने तिलक लगाकर मुंह मिठा कर अभिवादन किया। कक्षा 10 के छात्रों को 9वीं के कक्षा 12 के छात्रों को 11वीं के छात्रों ने माला पहना, श्रीफल स्मृति चिंह्र भेंट कर विदाई दी। 10वीं के छात्रों ने स्कूल को ट्यूबलाइटें भेंट की। इस दौरान चूनाराम प्रजापत, फताराम पंवार, संतलाल शर्मा, मुल्तानसिंह भाटी, मूलाराम गोदारा, गोमदाराम गौड़, मूलाराम हुड्डा, भागीरथ, गोरधनसिंह राठौड़, भंवरलाल, गिरधरसिंह, देरावरसिंह, कृष्ण कुमार सोनी, गणेश बेनिवाल, मदनसिंह सहित स्कूल स्टाफ ग्रामीण मौजूद रहे।
रामसर|आदर्शविद्या मंदिर उप्रा गागरिया के कक्षा 8वीं का मंगलकामना समारोह हुआ। मुख्य अतिथि हेमाराम मुख्य वक्ता संकुल प्रमुख नरेश कुमार गुप्ता ने बालकों को अच्छे परीक्षा परिणाम छात्रों के उज्ज्वल भविष्य की कामना की। कार्यक्रम के अध्यक्ष नरेन्द्र माहेश्वरी ने एक निश्चित लक्ष्य लेकर चलने की बात कही। प्रधानाचार्य मोहब्बतसिंह ने आभार व्यक्त किया।
बाड़मेर.बाल मंदिर स्कूल में आयोजित कार्यक्रम में नृत्य प्रस्तुत करती छात्रा।
बाड़मेर. बीएससी तृतीय वर्ष छात्र-छात्राओं के विदाई समारोह में मौजूद छात्र-छात्राएं।
बाड़मेर. गरल स्कूल में वार्षिक आशीर्वाद समारोह आयोजित।
hin_Deva hin_Deva hin_Deva hin_Deva hin_Deva hin_Deva bho_Deva bho_Deva